ขอสอบถามค่ะ พอดีหยุดทานยาคุมมาได้3เดือน ประจำเดือน2เดือนแรกมาตรงกันค่ะ คือวันที่1 พ.ค,1 มิ.ย แต่พอมาเดือนนี้ประจำเดือนนั้นไม่มาค่ะ เลทไป1อาทิตย์แล้ว และระหว่างหยุดทานยาคุมไม่มีเพศสัมพันธ์ค่ะ อยากรุ้ว่าเกิดจากสาเหตุใดค่ะ แล้วต้องพบแพทย์สูติไหมคะ หรือว่าจะท้องหรอคะ ขอบคุณที่ตอบล่วงหน้าคะ
สวัสดีค่ะ หากหลังจากที่ได้หยุดทานยาคุมกำเนิดไป ประจำเดือนได้มาแล้วในวันที่ 1 พ.ค. และ 1 มิ.ย. ก็แสดงว่ารังไข่ได้กลับมาทำงานเป็นปกติแล้ว และไม่มีการตั้งครรภ์เกิดขึ้น และหากหลังจากที่ได้หยุดทานยาไป ไม่ได้มีเพศสัมพันธ์อีก ก็จะไม่มีการตั้งครรภ์ค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ แต่หากไม่นานเกิน 3 เดือน จึงค่อยไปพบแพทย์เพื่อหาสาเหตุอื่นๆ ค่ะ เช่น มีภาวะไทรอยด์ฮอร์โมนผิดปกติ การทำงานของรังไข่ผิดปกติ เป็นต้น